Il-wirja ta' Karmenu Vella illum huwa u jwieġeb il-mistoqsjiet tal-Membri Parlamentari Ewropej kienet waħda fqira. Mhux biss ma kellux għarfien adegwat tal-oqsma ambjentali, talli ma wera l-ebda ħeġġa jew viżjoni dwar d-diversi oqsma li kien mistoqsi dwarhom. Tant li Claude Turmes, il-membru Parlamentari tal-Ħodor tal-Lussemburgu ħass il-ħtieġa li jsaqsieħ jekk Juncker taħx struzzjonijiet biex ma jikkommettix ruħu. Tlift il-kont ta' kemm il-darba ma kienx f'posizzjoni li jirrispondi, ma tax risposta jew qagħad idur mal-lewża. Buzz-words uża kemm trid. Imma meta kien mitlub ikun konkret f'dak li qed jgħid naqas milli jagħmel dan. Anke dwar id-Direttiva dwar l-Għasafar żelaq meta ipprova jgħid x'għandu f'moħħu Juncker meta taħ l-inkarigu biex jikkonsolida din id-Direttiva u dik dwar il-Habitats. L-ikbar ċertifikat tawhulu l- Minkejja dan kollu l-Grupp Soċjalista hu sodisfatt u l-grupp tal-Popolari jafu li x'aktarx li ser ikollhom jitwikkew bih, għax hekk ftehmu ma' Gianni Pitella u Martin Schultz. Inkella Juncker ma jkollux l-appoġġ tas-Soċjalisti! Imma x'ser jiġri eżatt għadu mhux ċar, għax għad irridu naraw kif ser imorru l-Kummissarji kollha. Imbagħad jibdew jittieħdu d-deċiżjonijiet. Nagħlaq b'kumment tal-Greens fil-Parlament Ewropew dwar Karmenu Vella: Għall-kummenti kompleti tal-Greens dwar Karmenu Vella agħfas